‪UN SERIAL DOCUMENTAR NETFLIX
‪Când era copil, ‪acesta era locul meu de joacă.
‪Oceanul Pacific, ‪cel mai mare și mai adânc al lumii.
‪Inspiră admirație, uimire
‪și uneori frică.
‪Oceanele sunt la fel de importante ‪pentru supraviețuire ca aerul.
‪În lume, protejăm în jur de 8% ‪din totalul apelor.
‪Monterey Bay National Marine Sanctuary ‪e un exemplu în acest sens.
‪Întinzându-se pe un sfert ‪din coasta Californiei,
‪de la San Francisco în nord,
‪până la Big Sur în sud…
‪rezervația aceasta unică protejează
‪mai mult de 15.000 de kilometri pătrați ‪de Ocean Pacific.
‪E un loc îndrăgit de vizitatori…
‪de la specii migratoare
‪la turiștii care vin să le vadă.
‪Apele bogate din Monterey îi atrag ‪pe mulți,
‪chiar și pe cel mai mare animal ‪din istorie.
‪Superba balenă albastră.
‪Atâta minunăție naturală ‪la picioarele Californiei.
‪Dar e posibil ca ariile protejate ‪să coexiste cu milioane de oameni?
‪Există un viitor ‪pentru spațiile sălbatice,
‪în care natura să prospere alături de noi?
‪MONTEREY BAY ‪NATIONAL MARINE SANCTUARY SUA
‪Fiecare sezon în Monterey Bay ‪vine la pachet cu o poveste dramatică.
‪Cel mai dificil e iarna.
‪E decembrie în Point Año Nuevo,
‪spre capătul nordic al rezervației.
‪Dunele astea de nisip izolate ‪sunt rezervate
‪celui mai charismatic ‪vizitator al Californiei.
‪Focile-elefant nordice…
‪numite așa din cauza botului lung, ‪cu care masculii atrag partenerele.
‪Dar în perioada aceasta a anului,
‪femelele au altele pe cap.
‪Fiecare femelă fată câte un pui.
‪Acesta are doar patru săptămâni
‪și deja cântărește 135 de kilograme.
‪Și asta datorită laptelui mamei sale.
‪Cu un procent de 55% grăsime,
‪e printre cele mai bogate ‪din regnul animal.
‪Dar să produci lapte atât de hrănitor ‪vine cu un preț.
‪După o lună pe plajă, ‪mama a dat tot ce a avut.
‪Trebuie să se întoarcă în mare ‪ca să se hrănească…
‪dar nu se mai întoarce la el.
‪Pentru prima dată în viață, ‪puiul e pe cont propriu.
‪E îndeajuns de mare ca să fie înțărcat, ‪dar încă îi e foame.
‪Abandonul e un lucru cu care trebuie ‪să se confrunte fiecare pui.
‪Cei mai mulți pui înțărcați flămânzesc
‪până pot vâna singuri.
‪Dar uneori, mai apare câte un pui
‪care nu e pregătit să se resemneze…
‪și care încearcă
‪un furt de lapte.
‪E nevoie de viclenie și înșelătorie.
‪Și abilitatea de a trece neobservat.
‪Ușor de zis, greu de făcut.
‪Tot ce are de făcut ‪e să-l dea la o parte pe puiul acesta.
‪Prins!
‪S-ar putea folosi de un șiretlic.
‪Din fericire pentru el…
‪au loc destul de des ‪încăierări între masculi de două tone.
‪Aproape a reușit.
‪Nu-și permite să se trezească la mijloc.
‪A avut noroc.
‪Unul din 40 de pui mor zdrobiți ‪în fiecare an.
‪În vreme ce pacea se instalează
‪și colonia trage un pui de somn…
‪pune ochii
‪pe o țintă ușoară.
‪Asta dacă nu trezește mama.
‪Ușurel!
‪Reușită!
‪Mama nu a văzut schimbul ‪și își fugărește propriul pui.
‪Acest geniu criminal
‪scapă cu încă o tură de hrănit.
‪Și un avans ‪pentru când se duce în mare, la primăvară.
‪Doar unul din o mie de pui reușesc ‪să stăpânească o astfel de strategie.
‪Cei care reușesc asta devin atât de enormi
‪încât cercetătorii le spun ‪pui super-înțărcați.
‪Dar pentru majoritatea,
‪iarna în Monterey înseamnă ‪mai puțină hrană.
‪Și, în întinderea vastă și deschisă ‪a refugiului,
‪să găsești următoarea masă ‪nu e lucru ușor.
‪Orca.
‪Aceste balene ucigașe inteligente sunt ‪animalele de pradă de top ale oceanului.
‪Trăiesc în grupuri de familii strânse.
‪Acest banc se bazează pe înțelepciunea ‪unei femele-lider cu experiență…
‪numită Steaua, ‪de cercetătorii care o studiază.
‪Unul dintre puii ei femelă e gestantă.
‪Orcile fac pui cam la fiecare cinci ani.
‪Așa că e mai important ca niciodată ‪să găsească de mâncare, cât mai repede.
‪Un leu de mare californian singur.
‪O masă atât de necesară ‪pentru Steaua și puiul ei gestant.
‪Sărbătoarea întărește legăturile ‪din cadrul familiei.
‪Dar această pradă ‪nu o să le ajungă mult timp.
‪Steaua trebuie să-și conducă familia ‪în căutare de mai mult.
‪Nu doar lipsa de hrană ‪face ca iarna să fie așa de grea aici.
‪Pe măsura ce hula se apropie…
‪se întâlnește cu apele costale, ‪de mică adâncime…
‪și devine unul dintre cele mai mari ‪și cunoscute valuri din lume.
‪Mavericks.
‪Grandios pentru surferi.
‪Dar forța neobosită a valurilor ‪poate face din coastă un loc obositor.
‪Deși există locuri unde să găsești adăpost
‪dacă știi unde să cauți.
‪Porturile din Monterey ‪au fost odată cămin flotelor comerciale
‪care au jupuit oceanul de faună,
‪la o scară industrială.
‪Multe specii,
‪de la sardine la balene uriașe ‪au fost aproape de dispariție.
‪STEAUA DIN MONTEREY
‪În 1922, Monterey Bay a fost declarat
‪rezervație națională marină.
‪Acum, aceleași porturi oferă un răgaz.
‪Un loc de relaxare.
‪Și de recuperare.
‪Vidra de mare.
‪Cândva vânate pentru blana lor, ‪numărul lor scăzuse la 50.
‪Acum protejate, rezervația adăpostește ‪peste 2.000 de astfel de creaturi.
‪Vechiul port de baleniere ‪din Moss Landing, în centrul Monterey Bey,
‪își întâmpină noul-venit.
‪Un pui de vidră de mare, ‪fătat de câteva ore.
‪E complet neajutorat,
‪așa că se bazează exclusiv pe mama sa.
‪Ea are grijă să fie uscat ‪și să-i fie cald.
‪E o muncă fără sfârșit.
‪Din fericire, am creat ‪câteva situri de așezare la îndemână.
‪Numai de ar găsi un loc în mulțime!
‪Și chiar când găsește…
‪e prea sus.
‪E timpul să fie hrănit
‪și să se odihnească la căldura soarelui.
‪Din moment ce a fătat, ‪nu poate sta mereu cu puiul.
‪Pentru a produce lapte de calitate, ‪trebuie să fie bine hrănită.
‪Asta înseamnă să-l lase singur.
‪Dar debarcaderul e prea aglomerat.
‪Așa că pornește în căutarea unui loc ‪liniștit și uscat, în care să-l ascundă.
‪Perfect.
‪Acum că e în siguranță,
‪se ivește o ocazie rară ‪pentru o proaspătă mamă.
‪Timp pentru sine.
‪Scormonește după fructe de mare și râme.
‪Femelele care alăptează au nevoie ‪de un număr dublu de calorii.
‪Până când va fi înțărcat, peste șase luni,
‪se bazează pe ea ca să găsească hrană ‪pentru amândoi.
‪Și cel mai nou rezident din Monterey Bay ‪e din nou unde vrea să fie cel mai tare.
‪Rezervația susține viața ‪și în afara apelor.
‪Curenții calzi ce vin din sud
‪eliberează căldură în aer…
‪făcând iarna mai puțin aspră ‪și creând condițiile perfecte
‪pentru un vizitator special.
‪În aceste păduri protejate de pe coastă, ‪din orașul Santa Cruz…
‪sosește un fluture monarh occidental.
‪A zburat 1.600 de kilometri ‪ca să ajungă aici,
‪tocmai din Canada.
‪Și nu e singur.
‪O întreagă colonie va petrece ‪următoarele luni aici,
‪protejată de iernile aspre din nord.
‪Cândva, milioane își găseau adăpostul ‪în pădurile astea.
‪Astăzi, au rămas mai puțin de 1%,
‪ceilalți au dispărut ‪din cauza încălzirii globale
‪și a distrugerii habitatului.
‪Copacii aceștia sunt puținele lor ‪refugii protejate.
‪Monarhii trebuie să aștepte acum ‪să vină primăvara.
‪În sfârșit, după lunga așteptare, ‪un soare mai cald se arată.
‪Își întind aripile ca să absoarbă căldura.
‪Și dau din ele ‪ca să-și miște mușchii înghețați.
‪Apoi, când a sosit momentul…
‪merg spre continent ca să depună ouă.
‪Generații succesive se întorc astfel ‪în Canada…
‪cu speranță nouă ‪pentru viitorul speciei lor…
‪mulțumită darului ‪căldurii iernii oceanului.
‪Și asta ne reamintește ‪că sănătatea climei noastre
‪și cea a oceanului nostru ‪sunt profund conectate.
‪Sosirea primăverii e marcată ‪de o schimbare în vânturile dominante.
‪Curenții dintre nord-vest aduc ‪la suprafață apă rece din adâncuri.
‪Și mai aduc și substanțe hrănitoare ‪la suprafață.
‪În câteva săptămâni,
‪încep să apară tipare hipnotizante ‪de-a lungul coastei.
‪Păduri de varec.
‪Algele acestea uriașe ‪sprijină o comunitate vibrantă…
‪Locul perfect ca vidrele de mare ‪din Monterey să caute hrană.
‪Și algele ajută în lupta ‪împotriva schimbărilor climatice
‪capturând de 20 de ori mai mult carbon ‪per acru decât pădurile de pe uscat.
‪Vidra aceasta flămândă ‪nu o să găsească ce caută aici.
‪La baza varecului e o cămară de primăvară ‪plină de hrană proaspătă.
‪Dar nu totul e pe placul ei.
‪Vidrele de mare sunt mofturoase.
‪Când sunt mici, ‪prind gustul hranei preferate a mamei.
‪Unele se hrănesc cu arici de mare.
‪Dar nu și ea.
‪Ei îi plac midiile.
‪Multe.
‪Când vidrele vor să se relaxeze ‪și să digere hrana…
‪se înfășoară în frunze de ferigă…
‪și se bucură de un pui de somn, ‪fără să fie trase în larg.
‪Varecul de primăvară ‪e un adăpost sigur pentru mulți.
‪Dar mai încolo se află ape adânci ‪în care nu ai unde să te ascunzi.
‪Monterey Bay ascunde un abis subacvatic
‪la fel de spectaculos ca Grand Canyon.
‪Având peste trei mii de metri adâncime, ‪împarte golful în două.
‪Orice animal care înoată ‪de-a lungul coastei, va traversa canionul.
‪Steaua și familia ei flămândă știu asta.
‪Bunică acum, Steaua are un pui ‪de două luni de care se îngrijește.
‪Și-a sincronizat sosirea aici ‪ca să întindă o cursă
‪celei mai importante prăzi.
‪În aprilie, balenele gri și puii lor ‪migrează spre nord prin rezervație.
‪Rămânând aproape de țărmul sigur,
‪sunt camuflate de pădurea de varec.
‪Dar când ajung în mijlocul golfului…
‪își pierd acoperirea.
‪Balenele gri adulte cântăresc ‪de opt ori mult decât o orcă,
‪prea mari ca să le vâneze.
‪Așa că puii mai mici vor fi ținta.
‪Destul cât să hrănească familia ‪multe zile.
‪Când vânează, devin silențioase.
‪Adulții cei mai mari conduc atacul.
‪Mai întâi, se izbesc în pui…
‪lovindu-l cu o forță atât de mare, ‪încât aproape că-l ridică la suprafață
‪pe puiul de 900 kg.
‪Dar mama lui protectivă ripostează.
‪Un singur dos al cozii ei imense…
‪poate fi fatal pentru o orcă.
‪Îl îndepărtează pe pui de mama sa.
‪Una câte una, se suie pe spatele lui…
‪încercând să-l înece.
‪În miezul acțiunii, ‪cel mai tânăr pui de orcă
‪deja învață de la adulți.
‪Mama puiului de balenă gri nu a renunțat.
‪Încearcă să țină la suprafață ‪capul puiului ei.
‪Dar nu e pe măsura familiei ‪care lucrează împreună.
‪E un sfârșit milos și rapid.
‪Balena aceasta va hrăni multe altele.
‪Și Steaua a dat mai departe abilitățile ‪de care are nevoie familia ei
‪pentru a supraviețui.
‪Primăvara se preface în vară ‪și vremea se schimbă drastic.
‪După ce a încălzit uscatul întreaga iarnă, ‪oceanul îl răcorește acum.
‪Apa rece ce urcă la suprafață ‪întâlnește aerul cald de vară…
‪și începe să se formeze ceață.
‪Cunoscută drept Bezna de iunie, ‪învelește țărmul.
‪La capătul nordic al rezervației,
‪învăluie emblematicul Golden Gate Bridge ‪din San Francisco.
‪În următoarele luni, ‪va duce umiditatea extrem de necesară
‪de-a lungul coastei până la unul ‪dintre cele mai aride state din America.
‪Va sprijini păduri cu arbori înalți.
‪Și va menține un peisaj luxuriant ‪în lunile cele mai calde.
‪Dar, treptat, vara,
‪soarele va evapora ceața și va începe ‪să încălzească suprafața apei.
‪Încep să apară creaturi noi.
‪Unele dintre ele au călătorit ‪mii de kilometri.
‪Balene albastre maiestuoase.
‪Își găsesc perechea aici, în drum ‪spre siturile de paradă nupțială, în sud.
‪Peștii cap-plutitor uriași, de trei metri,
‪stau pe o parte ‪ca să absoarbă razele soarelui.
‪Delfinii lui Risso se joacă în hulă.
‪Și un nou-sosit misterios.
‪Marele rechin alb.
‪Are cam șase ani.
‪Nu e îndeajuns de mare ‪ca să-și mențină temperatura corpului.
‪Așa că se îndreaptă spre un golfuleț cald ‪de lângă Santa Cruz…
‪deja plin de vizitatori sezonieri.
‪Dar are doar doi metri lungime…
‪și o interesează doar peștii.
‪În ultimii ani, zeci de rechini albi
‪au fost văzuți aici vara.
‪Numit Parcul Rechinilor,
‪e locul cel mai de nord din Pacific ‪unde se știe că se adună puii aceștia.
‪O ocazie bună ‪pentru vizitatorii umani ai rezervației
‪să aprecieze acești idoli ai oceanului.
‪Dar cel mai mare spectacol din Monterey ‪încă nu a avut loc.
‪Când lumina apusului întâlnește ‪apa din adâncuri plină de nutrienți…
‪oceanul se colorează verde.
‪Miliarde de alge microscopice, ‪numite fitoplanctonuri, se multiplică.
‪Deși sunt mici, ‪aceste celule asemănătoare cu plantele
‪sunt critice pentru toate speciile.
‪La nivel global, generează mai mult oxigen
‪decât toate pădurile tropicale laolaltă.
‪În câteva zile, o pâlnie verde se formează ‪la suprafața oceanului,
‪vizibilă din spațiu.
‪Aceste eflorescențe sunt prima verigă ‪dintr-un lanț trofic complex.
‪Pe măsură ce vara se face toamnă, ‪declanșează
‪unul dintre cele mai ‪incredibile evenimente din ocean…
‪care începe cu aceste meduze urzică.
‪Cincizeci cm lățime…
‪și până la 4,5 metri lungime…
‪aceste creaturi mistice plutesc ‪până dau de eflorescența planctonului.
‪Apoi, pulsând, se luptă cu curentul ‪pentru a se îndopa.
‪Formează roiuri masive.
‪Marea întrunire a început.
‪Peștii anșoa sosesc cu milioanele
‪ca să se hrănească și ele cu planctonul.
‪Aceste bancuri de pești dense și negre ‪se pot întinde până la doi kilometri.
‪Dar și ele sunt în meniu.
‪Leii de mare californieni.
‪Vânători de anșoauri.
‪În număr de sute.
‪Dar să găsească bancurile ‪într-un spațiu atât de vast nu e ușor.
‪Balenele cu cocoașă se alătură vânătorii.
‪Pot să repereze anșoaurile ‪de la distanțe uriașe.
‪Cum fac asta e un mister.
‪Dar leii de mare se pare ‪că știu ce pun la cale balenele.
‪Și le urmează.
‪Odată ce au reperat peștii…
‪leii de mare atacă.
‪Îi înconjoară.
‪Pe măsură ce anșoaurile se panichează, ‪formează o minge și mai compactă.
‪O înghițitură de 20.000 de litri.
‪Lucrul în echipă dă roade.
‪Un grup de delfini
‪se grăbesc să se înfrupte din belșug.
‪Toți se vor înfrupta ‪până nu mai rămâne nimic din banc.
‪Ospățul acesta extraordinar ‪e una dintre minunile
‪lumii sălbatice…
‪și se desfășoară în plină lumină ‪pe coasta dens populată a Californiei.
‪Fauna și flora marină din Monterey Bay ‪și-a revenit remarcabil.
‪Dar asta e o piesă mică ‪dintr-un puzzle mult mai mare.
‪Și în lume, sănătatea oceanului e ‪în declin pronunțat.
‪Temperaturile mărilor sunt în creștere, ‪distrugând ecosisteme întregi.
‪Stocurile de pește sunt în scădere, ‪provocând ravagii în lanțul trofic.
‪Poluarea e în creștere
‪și ne otrăvește apele.
‪Ca să eliminăm aceste amenințări,
‪trebuie să mărim și să conectăm ‪refugiile marine.
‪Protejând zonele importante ale oceanului
‪putem genera un impact ‪care să depășească granițele refugiului…
‪îmbogățind oceanul și viețile noastre.
‪Soarta oceanelor planetei ‪ne afectează pe fiecare dintre noi.
‪Sunt sistemul care menține viața.
‪Sănătatea noastră și a lor sunt legate.
‪Monterey Bay National Marine Sanctuary ‪ne dă speranță
‪că, deși activitatea oamenilor ‪a dăunat oceanului,
‪atâta timp cât luăm deciziile corect ‪de acum încolo, îl punem și vindeca.
‪Subtitrarea: Andra Foca